L 322/28
LT
Europos Sąjungos oficialusis leidinys
2022 12 16
Europos vertybinių popierių ir rinkų institucija (ESMA), Europos bankininkystės institucija (EBI) ir Europos draudimo ir profesinių pensijų institucija (EIOPA) dalyvauja rengiant techninius reguliavimo standartus pagal Reglamentą (ES) 2019/2088 ir tie standartai turi būti suderinti su informacijos apie tvarumą teikimo standartais.
Pagal Europos Parlamento ir Tarybos reglamentą (ES) Nr.
1095/2010 (24) ESMA taip pat prisideda skatinant priežiūros konvergenciją užtikrinant, kad įmonės teiktų informaciją, kiek tai susiję su emitentais, kurių vertybiniais popieriais leista prekiauti reguliuojamoje rinkoje Sąjungoje ir kurie bus įpareigoti teikti informaciją pagal tuos informacijos apie tvarumą teikimo standartus.
Todėl ESMA, EBI ir EIOPA turėtų būti įpareigotos pateikti nuomonę dėl EFRAG techninių rekomendacijų.
Tokios nuomonės turėtų būti pateiktos per du mėnesius nuo Komisijos prašymo gavimo dienos.
Be to, siekdama užtikrinti, kad informacijos apie tvarumą teikimo standartai derėtų su atitinkama Sąjungos politika ir teisės aktais, Komisija turėtų konsultuotis su Europos aplinkos agentūra, Europos pagrindinių teisių agentūra, ECB, Europos audito priežiūros įstaigų komitetu ir Tvaraus finansavimo platforma.
Jei kuris nors iš tų subjektų nuspręstų pateikti nuomonę, jis tai turėtų padaryti per du mėnesius nuo konsultacijų su Komisija dienos;
(40)
siekiant skatinti demokratinę kontrolę, užtikrinti geresnį tikrinimą ir didesnį skaidrumą, dėl EFRAG darbo programos, kiek tai susiję su informacijos apie tvarumą teikimo standartų rengimu, Komisija turėtų bent kartą per metus konsultuotis su Europos Parlamentu ir bendrai konsultuotis su Valstybių narių ekspertų grupe tvarių finansų klausimais ir Apskaitos reguliavimo komitetu;
(41)
informacijos apie tvarumą teikimo standartai turėtų derėti su kitais Sąjungos teisės aktais.
Šie standartai visų pirma turėtų būti suderinti su Reglamente (ES) 2019/2088 nustatytais informacijos atskleidimo reikalavimais, juose turėtų būti atsižvelgiama į pagrindinius rodiklius bei metodikas, nustatytus įvairiuose deleguotuosiuose aktuose, priimtuose pagal Reglamentą (ES) 2020/852, jie turėtų būti suderinti su lyginamųjų indeksų administratoriams pagal Europos Parlamento ir Tarybos reglamentą (ES) 2016/1011 (25) taikomais informacijos atskleidimo reikalavimais, ES prisitaikymo prie klimato kaitos lyginamųjų indeksų ir ES su Paryžiaus susitarimu suderintų lyginamųjų indeksų sudarymo minimaliaisiais standartais ir su EBI atliktu darbu įgyvendinant Reglamento (ES) Nr. 575/2013 III ramsčio informacijos atskleidimo reikalavimus.
Šiuose standartuose turėtų būti atsižvelgiama į Sąjungos aplinkos teisę, be kita ko, Europos Parlamento ir Tarybos reglamentą (EB) Nr. 1221/2009 (26) ir Europos Parlamento ir Tarybos direktyvą 2003/87/EB (27), Komisijos rekomendaciją 2013/179/ES (28) ir jos priedus bei jų atnaujinimus.
Be to reikėtų atsižvelgti į kitą atitinkamą Sąjungos teisę, įskaitant Europos Parlamento ir Tarybos direktyvą 2010/75/ES (29), ir kitus Sąjungos teisėje nustatytus reikalavimus įmonėms, kiek tai susiję su direktorių pareigomis ir išsamiu patikrinimu; (24) 2010 m. lapkričio 24 d. Europos Parlamento ir Tarybos reglamentas (ES) Nr.
1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).
(25) 2016 m. birželio 8 d. Europos Parlamento ir Tarybos reglamentas (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir 2014/17/ES bei Reglamentas (ES) Nr.
596/2014 (OL L 171, 2016 6 29, p. 1).
(26) 2009 m. lapkričio 25 d. Europos Parlamento ir Tarybos reglamentas (EB) Nr. 1221/2009 dėl organizacijų savanoriško Bendrijos aplinkosaugos vadybos ir audito sistemos (EMAS) taikymo, panaikinantis Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL L 342, 2009 12 22, p. 1).
(27) 2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Sąjungoje ir iš dalies keičianti Tarybos direktyvą 96/61/EB (OL L 275, 2003 10 25, p. 32).
(28) 2013 m. balandžio 9 d.
Komisijos rekomendacija 2013/179/ES dėl produktų ir organizacijų gyvavimo ciklo aplinkosauginio veiksmingumo matavimo ir pranešimo apie jį bendrų metodų taikymo (OL L 124, 2013 5 4, p. 1).
(29) 2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (OL L 334, 2010 12 17, p. 17).